ILINK โกยทรัพย์ 34 ลบ. หลังคว้างานเคเบิลใต้ดิน “กฟภ.”
ILINK คว้างาน "เคเบิลใต้ดิน" จ.ขอนแก่น ของ กฟภ. มูลค่า 34 ลบ. มีระยะเวลาส่งมอบงาน 300 วัน นับจากวันที่เริ่มทำงาน
15 มิ.ย. 2564

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า บริษัท อินเตอร์ลิ้งค์ เพาเวอร์ แอนด์ เอ็นจิเนียริ่ง จำกัด ซึ่งเป็นบริษัทย่อยของ ILINK ได้ทำสัญญาจ้างก่อสร้าง เลขที่ C.CST. 025/2564 ลงวันที่ 31 พฤษภาคม 2564 ระหว่างการไฟฟ้าส่วนภูมิภาค
โดยเป็นงานจ้างก่อสร้างเคเบิล ใต้ดิน 1 จังหวัด 1 ถนน เพื่อเฉลิมพระเกียรติ เขตพื้นที่ กฟฉ. 1 (จังหวัดขอนแก่น) ด้วยวิธีประกวดราคาอิเล็กทรอนิกส์ (e-bidding) มูลค่างาน 33.80 ล้านบาท รวมภาษีมูลค่าเพิ่มแล้ว มีระยะเวลาส่งมอบ 300 วัน นับถัดจากวันที่ได้รับหนังสือแจ้งการไฟฟ้าส่วนภูมิภาคให้เริ่มทำงาน